Այդ մրցանակն ու հաճախորդների կայուն ու վստահելի բանակ ունենալու փաստը առիթ հանդիսացան, որ 2015 թ. նոյեմբերի 1-ին «Գրին Վեյ» կազմակերպության եռամյա գործունեությանը նվիրված շնորհանդեսը նշվի առանձնահատուկ կերպով: Շնորհանդեսի հյուրերը նույն այն հաճախորդներն էին, որոնց համար «Գրին Վեյը» դարձել է ճանապարհի հուսալի ընկեր: Նրանց համար կազմակերպությունը պատրաստել էր երկու անակնկալ. մեկը՝ երկու անձի համար ամբողջական տուրփաթեթ դեպի միշտ հին ու նոր Եգիպտոս, մյուսը՝ եռօրյա հանգիստ Աղվերանում: Դեպի Եգիպտոս ուղևորության խաղարկությունը անցկացվում էր «Գրին Վեյի» 2015 թ. բազայում գրանցված բոլոր հաճախորդների միջև, որոնցից ամենահաջողակը դարձավ Քրիստինե Համբարյանը, ով իր շահումի մասին լուր ստացավ հեռախոսով: Մյուս խաղարկությունը անցկացվեց ներկաների համար, որոնցից ամենահաջողակը Նարինե Գիգոյանն էր, ով նոյեմբերի 6-ից երեք օր կվայելի Աղվերանի աշնանային գույները: Կազմակերպությունը նաև շնորհակալագրեր շնորհեց իր ամենահավատարիմ 6 հաճախորդներին, ովքեր իրենց հերթին խոստովանեցին, որ առաջին հերթին շահել են ճանապարհի հավատարիմ ընկերոջ հարցում. «Բավական բարեխիղճ աշխատանքային թիմ ունեն, մրցունակ են շուկայում: Նրանց ծառայություններից օգտվում եմ ստեղծման օրվանից, ու պիտի ասեմ, որ միշտ արել են անհնարինը, որ գոհ լինենք, որ թռիչքը հարմար լինի, համապատասխանի իմ պլանավորվող կոնֆերանսին, աշխատանքային կարճ ժամկետին ու տվյալ վայրին»,- ասում է «Գրին Վեյի» հավատարիմ հաճախորդներից մեկը՝ բժիշկ Նորայր Ղուկասյանը: